钦定古今图书集成/理学汇编/学行典/第077卷 > 孔子家语 > 《公孟》
## 钦定古今图书集成/理学汇编/学行典/第077卷 > 孔子家语 > 《公孟》

公《孟子》谓子《墨子》曰：“君子共己以待问焉则言不问
焉则止。譬若钟然扣则鸣不扣则不鸣”子《墨子》曰：“是
言有三物焉，子乃今知其一身也，又未知其所谓也。
若大人行淫暴于国家，进而谏则谓之不逊因左右
而献谏则谓之言议此君子之所疑惑也。若大人为
政，将因于国家之难，譬若机之将发也。然君子之必”
以谏，然而大人之利，若此者，虽不扣必鸣者也。若大
人举不义之异行，虽得大巧之经，可行于军旅之事，
欲攻伐无罪之国，有之也。君得之，则必用之矣。以广
辟土地，著税伪材，出必见辱，所攻者不利，而攻者亦
不利，是两不利也。若此者，虽不扣必鸣者也。且子曰：
“君子共已，待问焉则言，不问焉则止。”譬若钟然，扣则
鸣，不扣则不鸣。今未有扣子而言，是子之谓“不扣而
鸣”耶？是子之所谓“非君子耶？”